Jakob Liivi monument
Jakob Liivi monument asub Lääne-Virumaal Väike-Maarjas. Eesti kirjanik ja omavalitsustegelane Jakob Liiv elas ja töötas aastatel 1901–1913 Väike-Maarjas. 1929. aastal modelleeris Liivi Tartus kujur Roman Haavamägi (Espenberg). Pärast Liivi surma moodustati Jakob Liivi Mälestuse Jäädvustamise Väike-Maarja komitee, mis asus koguma raha püstitamiseks. Skulptor Haavamäe valmistatud ausammas avati pidulikult 25. septembril 1938.